Document ID: 32004D0651

PADOMES LĒMUMS
(2004. gada 13. septembris),
ar ko Lēmumu 1990/70/EK par valstu centrālo banku ārējiem revidentiem groza attiecībā uz Banca d'Italia ārējo revidentu
(2004/651/EK)
EIROPAS SAVIENĪBAS PADOME,
ņemot vērā Eiropas Kopienas dibināšanas līgumam pievienoto Protokolu par Eiropas Centrālo banku sistēmas un Eiropas Centrālās bankas statūtiem un jo īpaši tā 27. panta 1. punktu,
ņemot vērā Eiropas Centrālās bankas 2004. gada 30. jūlija Ieteikumu ECB/2004/17 Eiropas Savienības Padomei par Banca d'Italia ārējo revidentu (1),
tā kā:
(1)
Eiropas Centrālās bankas (ECB) un Eirosistēmas valstu centrālo banku pārskatu revīzija jāveic neatkarīgiem ārējiem revidentiem, ko ieteikusi ECB Padome un apstiprinājusi Eiropas Savienības Padome.
(2)
Pašreizējo Banca d'Italia ārējā revidenta pilnvaru termiņš ir beidzies, un to neatjaunos. Tālab nepieciešams iecelt ārējo revidentu laikposmam no 2004. finanšu gada.
(3)
ECB Padome ieteica Padomei apstiprināt Banca d'Italia ārējo revidenta, kuru izraudzījās saskaņā ar publiskā iepirkuma noteikumiem, iecelšanu uz trīs gadiem no 2004. finanšu gada ar iespēju šo termiņu atjaunot.
(4)
Ir lietderīgi ievērot ECB Padomes ieteikumu un atbilstīgi grozīt Lēmumu 1999/70/EK (2),
IR PIEŅĒMUSI ŠO LĒMUMU.
1. pants
Lēmuma 1999/70/EK 1. panta 6. punktu aizstāj ar šādu punktu:
“6. Ar šo par Banca d'Italia ārējo revidentu uz trīs gadiem no 2004. finanšu gada ar iespēju šo termiņu atjaunot ir apstiprināts PricewaterhouseCoopers SpA.”
2. pants
Šo lēmumu dara zināmu Eiropas Centrālajai bankai.
3. pants
Šo lēmumu publicē Eiropas Savienības Oficiālajā Vēstnesī.
Briselē, 2004. gada 13. septembrī

Labels: 2
4
9
18
15